CELEX: 31999D0302
Language: ro
Date: 1999-04-30 00:00:00
Title: Decizia Comisiei din 30 aprilie 1999 de modificare a Deciziei 94/360/CE privind frecvența redusă a controalelor fizice pentru loturile de anumite produse care urmează a fi importate din țări terțe, în temeiul Directivei 90/675/CEE a Consiliului [notificată cu numărul C(1999) 1166] (Text cu relevanță pentru SEE)

03/Volumul 27
            
            
               RO
            
            
               Jurnalul Ofícial al Uniunii Europene
            
            
               277
            
         31999D0302
   
               L 117/58
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 30 aprilie 1999
   de modificare a Deciziei 94/360/CE privind frecvența redusă a controalelor fizice pentru loturile de anumite produse care urmează a fi importate din țări terțe, în temeiul Directivei 90/675/CEE a Consiliului
   [notificată cu numărul C(1999) 1166]
   (Text cu relevanță pentru SEE)
   (1999/302/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 90/675/CEE a Consiliului din 10 decembrie 1990 de stabilire a principiilor care reglementează organizarea controalelor sanitar-veterinare ale produselor care provin din tari terte si care sunt importate in Comunitate (1), astfel cum a fost modificată ultima dată prin Directiva 97/79/CE (2), în special articolul 8 alineatul (3),
   
               (1)
            
            
               Întrucât Decizia 1999/301/CE (3) a Comisiei prevede o suspendare a importurilor de carne proaspătă de bovine, inclusiv organe comestibile pentru consumul uman, care vin sau sunt originare din Statele Unite ale Americii, începând de la 15 iunie 1999; întrucât este necesar ca, în acest interval, carnea proaspătă de bovine, inclusiv organele comestibile importate din Statele Unite ale Americii, să nu conțină reziduuri de hormoni de creștere.
            
         
               (2)
            
            
               Întrucât, în aplicarea articolului 8 din Directiva 90/675/CEE, reducerea frecvenței controalelor fizice pentru anumite produse din țări terțe se stabilește în anexa la Decizia 94/360/CE (4) a Comisiei; întrucât prezența anumitor hormoni de creștere xenobiotici și niveluri anormal de ridicate de reziduuri de hormoni naturali au fost detectate în carnea proaspătă de bovine, inclusiv organele comestibile, alta decât carnea de bizon, inclusiv organele comestibile, din Statele Unite ale Americii și, prin urmare, este necesară intensificarea controalelor armonizate pentru acest tip de carne.
            
         
               (3)
            
            
               Întrucât măsurile prevăzute de prezenta decizie sunt conforme cu avizul Comitetului permanent veterinar,
            
         ADOPTĂ PREZENTA DECIZIE:
   Articolul 1
   După articolul 1 din Decizia 94/360/CE se inserează următorul articol:
   
      „Articolul 1 a
      (1)   Fără a aduce atingere dispozițiilor de la articolul 1, nivelul și organizarea controalelor fizice ce urmează a fi efectuate de fiecare stat membru, la intrarea pe teritoriul său, la orice punct de control la frontieră sau de trecere a frontierei, pentru loturile de carne proaspătă de bovine, inclusiv organe comestibile, alta decât carnea de bizon, inclusiv organele comestibile, care vin sau sunt originare din Statele Unite ale Americii, sunt următoarele:
      
                  —
               
               
                  frecvența controalelor fizice crește la 100 %;
               
            
                  —
               
               
                  două mostre oficiale sunt prelevate de la fiecare lot și sunt examinate pentru depistarea reziduurilor de hormoni xenobiotici acetat de melengestrol, trenbolon și zeranol și pentru depistarea nivelurilor anormal de ridicate de reziduuri de hormoni naturali 17 beta oestradiol, progesteron și testosteron;
               
            
                  —
               
               
                  mostrele se manipulează în conformitate cu punctele 2.6, 2.7 și 2.9 din anexa la Decizia 98/179/CE (5) a Comisiei;
               
            
                  —
               
               
                  mostrele se trimit la unul dintre laboratoarele menționate în anexa la prezenta decizie, unde se efectuează teste de laborator.
               
            (2)   Statele membre permit introducerea pe teritoriul lor și expedierea către alt stat membru, a acestui tip de carne proaspătă de bovine, inclusiv organe comestibile, numai în cazul în care rezultatele examinării și ale analizelor menționate la alineatul (1) sunt favorabile.
      (3)   Toate cheltuielile efectuate pentru aplicarea prezentului articol sunt suportate de către expeditor, destinatar sau de către reprezentanții acestora.
   
   Articolul 2
   Dispozițiile de la articolul 1 se revizuiesc în conformitate cu informațiile privind evoluția situației și cu garanțiile oferite de autoritățile competente din Statele Unite ale Americii.
   Articolul 3
   Prezenta decizie se adresează statelor membre.
   
      Adoptată la Bruxelles, 30 aprilie 1999.
      
         
            Pentru Comisie
         
         Karel VAN MIERT
         
         
            Membru al Comisiei
         
      
   
   
      (1)  JO L 373, 31.12.1990, p. 1.
   
      (2)  JO L 24, 30.1.1998, p. 31.
   
      (3)  JO L 117, 5.5.1999, p. 52.
   
      (4)  JO L 158, 25.6.1994, p. 41.
   
      (5)  JO L 65, 5.3.1998, p. 31.”
   ANEXA
   LISTA LABORATOARELOR
   
               1.
            
            
               
                           Rijksinstitut voor Volksgezondheid en Milieu
                        
                     
                           EU Community Reference Laboratory
                        
                     
                           (Antonie van Leewenhoekklaan 9)
                        
                     
                           PO Box 1, 3720 BA Bilthoven
                        
                     
                           The Netherlands
                        
                     
                           Director CRL și persoană de contact: Dr. Rainer W. Stephany
                        
                     
                           Tel: (31) 302 74 26 13
                        
                     
                           Fax: (31) 302 74 44 03
                        
                     
                           e-mail: crl.aro@rivm.nl sau rainer.stephany@rivm.nl
                        
                     
         
               2.
            
            
               
                           Laboratoire des dosages hormonaux
                        
                     
                           Laboratoire national de référence
                        
                     
                           École nationale vétérinaire de Nantes
                        
                     
                           BP 50707
                        
                     
                           44307 Nantes CEDEX 3
                        
                     
                           (France)
                        
                     
                           Director NRL și persoană de contact: dr. François André
                        
                     
                           Tel: (33) 240 68 77 66
                        
                     
                           Fax: (33) 240 68 78 78
                        
                     
                           e-mail: andre@vet-nantes.fr
                        
                     
         
               3.
            
            
               Orice alt laborator al unui stat membru care aplică analizele de depistare prin diluția cu izotopi pe baza gaz cromotografiei și/sau a cromatografiei lichide bazate pe spectrometrie de masă în cadrul procedurii de asigurare a calității în conformitate cu norma EN45001 și analizele de confirmare realizate prin spectrometrie de masă în cadrul procedurii de asigurare a calității în conformitate cu norma EN45001.